**ZAPISNIK**

**7. seje Sveta KS Bohinjska Bela, v prostorih Doma krajanov Bohinjska Bela**

**Prisotni:**

* Anton Jamar, Davorin Bernard, Martina Podlipnik Prešeren, Bojan Brglez (člani sveta), Boštjan Razinger (član sveta KS in občinski svetnik),
* Jaka Bassanese (podžupan Občine Bled), Aneta Varl (občinska svetnica)

 **01.06. 2020 je bil sklican sestanek Sveta KS z naslednjim dnevnim redom**:

1. Pregled dosedanje dejavnosti  v KS:
* čistila akcija
* eko otok in zabojniki za sveče in zeleni odpad pri cerkvi
* maske
* cesta na Podklancu do Korošca
* zajetje pod Iglico
* cestna razsvetljava
1. Pregled protokola in cenika uporabe dvoran in prostorov v lasti Občine Bled in dogovor, kako se bo  v praksi izvajal
2. Poverjenik civilne zaščite. V vsaki KS naj bi izbrali  poverjenika civilne zaščite
3. Predlogi za naprej:
* parkirišča in cestna signalizacija
* predlogi za nove eko otoke
* koši za pasje iztrebke, koš pri savskem mostu, koši pod Iglico in ostali koši za smeti
* WC pod Iglico in na Kupljeniku
* bife Galetovec – urediti, nemoten dostop do spodnje dvorane in WC – ja za invalide
* spomenik NOB.
* ostali predlogi
1. Razno

1. **Pregled dosedanje dejavnosti**
* **Čistilna akcija** je bila uspešna – 26 udeležencev
* **Eko oktok pred trgovino** – čakamo asfaltiranje, potrebno je prestaviti zabojnik za odpadno tehnično robo, da bo v liniji z ostalim in urediti asfalt okoli eko otoka. Pri cerkvi ostaja zabojnik za sveče in zeleni odpad s pokopališča.
* **Zaščitne maske** KS je v času epidemije vsem gospodinjstvom zagotovila po dve maski.
* **Cesta na Podklancu do Korošca** (zadnje hiše) je asfaltirana. Predlog, da bi se hkrati položile tudi cevi za cestno razsvetljavo, po kateri se bo v prihodnosti pojavila potreba, na Občini ni bil sprejet.
* **Zajetje pod Iglico** – položena je bila 3 cev za odvod hudourne vode. Potrebno je narediti še zaščitno ograjo. Pridobili smo en predračun, vendar je potrebno še kakšnega zaradi primerjave cen. Da bi bilo požarno zajetje dokončno urejeno, bi bilo potrebno prenoviti zapornico, ki bi jo ob večjih neurjih lahko odpirali in s tem zmanjševali nabiranje hudourniških naplavin v samem zajetju.
* **Cesta razsvetljava:** na planiranem odseku so postavili eno planirano luč manj, ker je bil priključek zasut, dodatno pa so postavili tri luči proti Kamni Gorici. Manjka zadnja luč na koncu linije proti Palčiču pod Iglico.
1. **Pregled protokola**

Člani Sveta KS so sklepčni, da je sedaj protokol in cenik za Dom Krajanov urejen.

1. **Poverjenik civilne zaščite**

Bilo je nekaj predlogov. Končni predlog je Marko Prešeren iz Bohinjske bele 113, ki je predlog sprejel.

1. **Predlogi za delo in potrebne ureditve**
* **Parkirišča**

**–** ponovno se poda predlog za ureditev parkirnih mest pred gostiščem Rot z istim režimom parkiranja, kot pred trgovino. Vse prireditve, ki se dogajajo v vaškem jedru so pred Domom krajanov, zato ne vidimo problema, da se pred gostiščem Rot ne uredijo parkirna mesta. S tem podpiramo željo številnih krajanov. Z režimom, ki je sedaj, je poslovanje pri Rotu praktično onemogočeno.

 - za Gostilno Rot nasproti Kacona se morajo urediti dodatna parkirna mesta.

* **Prometni znaki umirjenega prometa –** svet KS poziva, da se znaki iz vasi umaknejo. Zadošča omejitev 30 km /h.
* **Ograja ob kolesarski stezi** povzroča veliko nepreglednost pri vključevanje iz vasi na cesto Bled Bohinj in je zato križišče izredno nevarno.
* **Eko Otoki** – glede na dejstvo, da je možno na Vasi postaviti dodatne eko otoke je predlog še za dva – eden v zgornji vasi (parcela 383/1). Pred odločitvijo se bo potrebno doseči končno soglasje z lastnico. Drugi naj bi bil na Podklancu ob avtobusni postaji (parc. 116/3 – lastnik občina, 972/4 – železnica, ali na paec. 968, lastnik Občina.
* **Koši za pasje iztrebke:** Predsednik KS je seznanjen z željami po postavitvi košev za pasje iztrebke. Na ogledu, ta teden bomo določili lokacije.
* **Bife Galetovec** – urediti je potrebno nemoten dostop do spodnje dvorane in WC za invalide. Predlog: naj se uredi in poveča nastrešek, ki takšen, kot je, ni niti funkcionalen niti lep.
* **Spomenik NOB** – pri ureditvi spomenika je prišlo do zapletov. Zahteve zavoda za kulturno dediščino so velik zalogaj
* **Ostalo**
* Predlog, da se pri Savi pred mostom postavi koš za smeti, člani Sveta KS ne podpiramo, ker je okolica sedaj, ko koša ni, bolj urejena. Predlagamo postavitev table z obvestilnim napisom SMETI ODNESITE S SEBOJ. Taka tabla naj se postavi tudi na Kupljeniku.
* Na Kupljeniku je potrebno je urediti znak za prepoved prometa na Jelovico.
* Potrebna je celovita sanacija ceste na Kupljenik, ki je v zelo slabem stanju in se vanjo že več kot pet let ni vlagalo nič..
* Svet KS in vsi krajani vztrajamo na postavitvi pločnika in cestne razsvetljave do Podklanca. Člani Sveta smo z lastniki zemljišč ob cesti že opravili razgovor za odstop pasu ob cesti. Osnovni problem pa je, da se občina ni držala dogovora z Zupan Alojzom, ki ga je sklenila ob gradnji kanalizacije. Predpogoj za nadaljnje sodelovanje je izpolnitev preteklih dogovorov.

Predsednik Sveta KS

Anton Jamar

